REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/27-21

8. februar 2021. godine

B e o g r a d

**Z A P I S N I K**

**19. SEDNICE ODBORA ZA USTAVNA PITANjA I ZAKONODAVSTVO**

**NARODNE SKUPŠTINE, ODRŽANE 8. FEBRUARA 2020. GODINE**

Sednica je počela u 11,00 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Nevena Veinović, Vuk Mirčetić, Olja Petrović, Luka Kebara, Uglješa Mrdić, Dubravka Kralj, Toma Fila, Željko Tomić, Ilija Matejić, Milenko Jovanov, i Violeta Ocokoljić.

Sednici je prisustvovao Arpad Fremond, zamenik člana Odbora Balinta Pastora.

Sednici nisu prisustvovali članovi Odbora Marija Jevđić, Milena Popović, Đuro Perić i Jovan Palalić niti njihovi zamenici.

Sednici su prisustvovali i: Zoran Lazarov, pomoćnik ministra u Ministarstvu unutrašnjih poslova - načelnik Sektora za međunarodnu saradnju, evropske poslove i planiranje i Bojana Nikolić, rukovodilac Grupe za međunarodne poslove u Ministarstvu odbrane.

Na predlog predsednika, Odbor je jednoglasno (11 glasova za) usvojio sledeći

**D n e v n i r e d:**

- Usvajanje zapisnika 17. i 18. sednice Odbora -

1. Razmatranje Predloga zakona o socijalnoj karti, koji je podnela Vlada (broj 011-95/21 od 22. januara 2021. godine) u načelu;

2. Razmatranje Predloga zakona o potvrđivanju Sporazuma između Vlade Republike Srbije i Vlade Kraljevine Lesoto o saradnji u oblasti odbrane, koji je podnela Vlada (broj 011-61/21 od 15. januara 2021. godine) u načelu;

3. Razmatranje Predloga zakona o potvrđivanju Sporazuma između Vlade Republike Srbije i Vlade Republike Severne Makedonije o saradnji u oblasti borbe protiv krijumčarenja migranata, koji je podnela Vlada (broj 011-60/21 od 15. januara 2021. godine) u načelu.

Pre prelaska na odlučivanje o tačkama dnevnog reda, Odbor je jednoglasno, bez primedaba, usvojio zapisnike 17. i 18. sednice Odbora.

**Prva tačka dnevnog reda:** Razmatranje Predloga zakona o socijalnoj karti, koji je podnela Vlada (broj 011-95/21 od 22. januara 2021. godine) u načelu

U diskusiji su učestvovali članovi Odbora Vuk Mirčetić, Ilija Matejić i Toma Fila.

Odbor je razmotrio Predlog zakona o socijalnoj karti, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda:** Razmatranje Predloga zakona o potvrđivanju Sporazuma između Vlade Republike Srbije i Vlade Kraljevine Lesoto o saradnji u oblasti odbrane, koji je podnela Vlada (broj 011-61/21 od 15. januara 2021. godine) u načelu

Odbor je razmotrio Predlog zakona o potvrđivanju Sporazuma između Vlade Republike Srbije i Vlade Kraljevine Lesoto o saradnji u oblasti odbrane, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je predsednik Odbora.

**Treća tačka dnevnog reda:** Razmatranje Predloga zakona o potvrđivanju Sporazuma između Vlade Republike Srbije i Vlade Republike Severne Makedonije o saradnji u oblasti borbe protiv krijumčarenja migranata, koji je podnela Vlada (broj 011-60/21 od 15. januara 2021. godine) u načelu

Odbor je razmotrio Predlog zakona o potvrđivanju Sporazuma između Vlade Republike Srbije i Vlade Republike Severne Makedonije o saradnji u oblasti borbe protiv krijumčarenja migranata, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 11,10 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević